CELEX: 62016FN0029
Language: el
Date: 2016-06-14 00:00:00
Title: Υπόθεση F-29/16: Προσφυγή της 14ης Ιουνίου 2016 — ZZ κ.λπ. κατά Επιτροπής

12.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 335/53
            
         Προσφυγή της 14ης Ιουνίου 2016 — ZZ κ.λπ. κατά Επιτροπής
   (Υπόθεση F-29/16)
   (2016/C 335/69)
   Γλώσσα διαδικασίας: η ιταλική
   
      Διάδικοι
   
   
      Προσφεύγοντες: ZZ κ.λπ. (εκπρόσωπος: C. Cortese, avvocato)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση της αποφάσεως περί παρακρατήσεως από τη σύνταξη, η οποία εκδόθηκε από την Επιτροπή δυνάμει του άρθρου 85 του ΚΥΚ για ποσό ύψους 22 368,13 ευρώ προς παρακράτηση από τη σύνταξη επιζώντων που χορηγήθηκε στον προσφεύγοντα καθώς και από τη σύνταξη ορφανού που χορηγήθηκε στα τρία του τέκνα.
   
      Αιτήματα
   
   Οι προσφεύγοντες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση του Γραφείου Διαχειρίσεως και Εκκαθαρίσεως των Ατομικών Δικαιωμάτων (PMO.4) της 17ης Αυγούστου 2015, με αντικείμενο την ανάκτηση των ποσών που κατεβλήθησαν αχρεωστήτως ως σύνταξη επιζώντος και σύνταξη ορφανού, όσον αφορά τα δικαιώματα του ZZ και των δύο θυγατέρων του και, στο μέτρο που απαιτείται, να ακυρώσει τη ρητή απόφαση περί απορρίψεως της ενστάσεως.
            
         
               —
            
            
               να ακυρώσει την απόφαση του Γραφείου Διαχειρίσεως και Εκκαθαρίσεως των Ατομικών Δικαιωμάτων (PMO.4) της 17ης Αυγούστου 2015, με αντικείμενο την ανάκτηση των ποσών που κατεβλήθησαν αχρεωστήτως ως σύνταξη επιζώντος και σύνταξη ορφανού, όσον αφορά τα δικαιώματα του X, και, στο μέτρο που απαιτείται, να ακυρώσει τη ρητή απόφαση περί απορρίψεως της ενστάσεως.
            
         
               —
            
            
               να υποχρεώσει την Επιτροπή να ικανοποιήσει την ηθική βλάβη και να αποκαταστήσει την υλική ζημία που υπέστησαν οι προσφεύγοντες λόγω της προσβολής του δικαιώματος σε χρηστή διοίκηση και της παραβάσεως του καθήκοντος μέριμνας της Διοικήσεως έναντι των προσφευγόντων, ύψους ανερχόμενου, αντιστοίχως:
               
                           —
                        
                        
                           στη διαφορά μεταξύ της αμοιβής που έλαβε ο ZZ ως έκτακτος υπάλληλος της EFSA με βαθμό AD 9 και της αμοιβής που θα ελάμβανε ως μόνιμος υπάλληλος της Επιτροπής με βαθμό AD 12 για διάστημα ενός έτους·
                        
                     
                           —
                        
                        
                           στο ύψος του ποσού που ζητήθηκε από τους προσφεύγοντες με την προσβαλλόμενη απόφαση, προσαυξημένου με τη διαφορά μεταξύ του ύψους των συντάξεων που προσδιορίστηκε με την πράξη τροποποιήσεως υπ’ αριθ. 2 και του ύψους των συντάξεων που προσδιορίστηκε με την πράξη τροποποιήσεως υπ’ αριθ. 3, από την έναρξη ισχύος της τελευταίας έως ότου η οικογένεια θα μπορέσει να επανεγκατασταθεί στον τόπο της προηγούμενης διαμονής της, διάστημα που μπορεί εύλογα να προσδιοριστεί σε ένα έτος από την έκδοση αποφάσεως επί της παρούσας υποθέσεως.
                        
                     
         
               —
            
            
               Να καταδικάσει την Επιτροπή στα δικαστικά έξοδα.